امیٖن کٲمِل

امیٖن کٲمِل ( ۱۹۲۴ - ۲۰۱۴ ) ( کٲشُر : /amiːn kəːmil/ ) اوس اَکھ کٲشُر شٲعِر تہٕ اَکھ مَشہوُر کٲشُر ادبی  شخصِیَت۔Amin Kamil: Wizard of Kashmiri Ghazal, Imtiaz Alam, Journal of Critical Reviews, Vol 7, Issue 11, 2020, pp.4824-4828.

 زِنٛدگی 

کٲمِل اوس جۆنوٗبی کٔشیٖر مَنٛز کپرن گامَس مَنٛز زامُت۔ تیم کٔرؠ پنجاب یونیورسٹی مَنٛز آرٹس مَنٛز گریجویشن تہٕ علی گڑھ مسلم یونیورسٹی پؠٹھ قانونس مَنٛز ڈگری حٲصِل۔ تمو کۆر 1947 مَنٛز بارس مَنٛز شمولِیَتھ تہٕ 1949 تام کۆر قانونچ مشق۔ اَمہِ پَتہٕ آے تِم سری پرتاپ کالیٚج، سِریٖنَگرَس مَنٛز وۄستاد مُقَرَر کَرنہٕ۔سُہ اوس اَمہِ وقتٕک ترقی پسند مُصَنِفَن ہٕنٛدس تحریکس سٟتؠ قریبی تولُق تھاوان تہٕ امہٕ سٕنٛدؠ اثر سٟتؠ کۆرُکھ اُردوٗ پؠٹھہٕ کٲشِر زَبانہِ مَنٛز لیکھُن شۆروٗع۔ سُہٕ گوو 1958 مَنٛز ریاستی ثقافتی اکیڈمی مَنٛز شٲمل تہٕ سُہٕ آو کٲشِر زَبانہِ ہُنٛد کنونر مقرر کَرنہٕ۔پتہٕ بنیو سُہ کٲشرِ زَبانہِ ہُنٛد اؠڈِٹَر تہٕ واریا ؤریَن تام کۆرُن اکیڈمی ہٕنٛدؠن دۄن رِسالَن  شیرازہ تہٕ سون اَدَب تَرمیٖم۔1979 مَنٛز کوٚر اکیڈمی ہٕنٛدس خدماتو پؠٹھ رِٹٲر.

 شٲیِری 

دی اِنساکُلوپیٖڈیا آف اِنڈِیا لیٹریچرس مَنٛز چھُ غلام نبی گوہر کٲملَہ سٕنٛدِس بارس مَنٛز ونان تہٕ لیکھان "سُہ چھُ کٲشِرؠ غَزٕلن ہُنٛد اَکھ وۄستاد تہٕ ام چھِ ابدی قدرِ ہٕنٛز نظم لیچھمژٕ".

 وَفات 

امیٖن کٲمِل گوو 30 اکتوبر 2014، برٛسوار دۄہ جۆمِس مَنٛز یَمہِ دُنیا۔سُہٕ اوس 90 ؤری.

حَوالہٕ

زٲژ:کٲشُر شٲعِر
زٲژ:2014 وَفات

 بیٖروٗنی لِنکہٕ  

 کامل سٕنٛز باضٲبطہٕ وؠب سایِٹ 
 میوٗز اِنڈِیا آرکایِو